บุฟเฟต์ที่ญี่ปุ่นร้านไหนๆ คนไทยไม่เคยพลาด จะชาบู ปิ้งย่าง ข้าวปั้น หรือนานาชาติ แต่แต่แต่!!! ร้านนี้ ร้านที่รับรองว่า แปลก ใหม่ และสนุกสุดๆ !!!~

   มันคือ บุฟเฟต์ของทอดล้วนๆ ที่วัยรุ่นญี่ปุ่นฮิตกัน โชคดีที่เผอิ๊ญ (เสียงสูงปรี๊ดกด!!!) ไปบุฟเฟต์ร้านดัง ร้าน Rokkasen ที่ตึก Sun Flower ใน Shinjukuในตึกนี้ที่ชั้น 6 แต่ดันขึ้นไปลงชั้น 5 จึงพบว่า วัยรุ่นญี่ปุ่นพวกนี้มารอคิวอะไรกัน และมีรูปวัยรุ่นที่มาทานแล้วถ่ายรูปโพลารอยด์แปะเต็มผนัง เก๋ไม่หยอก หลังจากสอบถามและเข้าไปดูก็พบว่า~ นี่มันสนุกแน่ๆ ราคาก็ถูกกว่าร้านดัง และที่สำคัญพอขึ้นไปดูร้านที่ตั้งใจทานดันเต็มสุดๆ จึงลงมาร้านนี้ และค้นพบว่า นี่เราเจอร้านเด็ดเข้าให้แล้ว^^* ^^* ^^* 

   ร้านให้บริการด้วยราคา 2 ระดับ คือ
   1) แบบได้น้ำเปล่าและโซดา 60 นาที 1,200 เยน เพิ่ม 800 เยน เป็นบุฟเฟต์เบียร์และเหล้าบ๊วย
   2) แบบได้น้ำเปล่าและโซดา 90 นาที  2,500 เยน เพิ่ม 1,300 เยน เป็นบุฟเฟต์เบียร์และเหล้าบ๊วย

   เราเลือกอย่างแรกที่ 90 นาที มาลอง เค้าจะพาไปนั่งโต๊ะที่มีหม้อทอดส่วนตัว และแจ้งเวลา 90 นาทีสำหรับการทาน
  
   ร้านให้เราสนุกกับการทอดกุ้ง ไก่ หมู ปลาหมึก แซลมอน ตับไก่ ลูกชิ้น ผักต่างๆ มันยิ้ม (ยิ้มจริงๆ ไม่ใช่ญี่ปุ่นคิดไม่ได้นะเนี่ย คิ้วท์ม้ากมาก!!!!^^*) และชีส (อันนี้เด็ดมากๆ) ที่หม้อทอดที่โต๊ะเราเลย 

   เสต็ปการกินเริ่ม....
>>>หยิบที่เราต้องการนำมาทอด จะอยู่ในโซนเสียบไม้ในตู้กระจกปิดเรียบร้อย
>>>หยิบน้ำจิ้มต่างๆ (เอามาให้หมดนั่นแหละ เพราะเยอะมากเกิน มาลองชิมที่โต๊ะดีกว่า 555 และมายองเนสเผื่อมาจิ้มปลาแซลมอนทอด 
>>>ตักสลัด เครื่องเคียงพวกสาหร่ายต่างๆ อาหารทานแกล้ม มาแก้เลี่ยน
>>>ตักข้าวและซุป อาหารโรยหน้าข้าวนี่ตักมาได้เลย โรยทานบนข้าวรสชาติดีมากๆ
>>>มาที่โต๊ะแล้ว นำมาชุบแป้งและเกล็ดขนมปัง (...เล็งโต๊ะข้างๆ ประกอบ กลัวเปิ่นอ่า 555)
>>>จุ่มในหม้อทอดให้พอเหลือง ไม่ต้องนาน เพราะน้ำมันร้อนมาก (...อันแรกเกรียมเลย เอาใหม่ๆ แก้ตัวใหม่^^*)
>>>จิ้มน้ำจิ้มทานเร้ยยย!!!!

   ทานจนอิ่มตบด้วยขนมหวานที่มีให้เลือกเยอะ สมกับวัยรุ่นจริงๆ ทั้งเค้ก ไอศกรีม ฟองดูช็อคโกแล็ต และนี่!!!~ชีสทอดราดซีรัปเมเปิ้ล (เลิฟๆเลย...,ชีสนุ่มใน กรอบนอก กินแล้วหยุ่นๆ ราดซ้อสแล้วโอ๊ะ!!! จัดไป 5 อัน^^*)

  ร้านของทอดอย่างนี้ ไม่มีปัญหาเรื่องควันมากนัก แต่ถ้าทานไปสัก 1 ชั่วโมงจะเริ่มแสบตานิดๆ และที่จะเป็นปัญหาอีกอย่างคือคลอเรสเตอร์รอลจะสูง ไขมันจะสะสมกันละทีนี้ แต่แนะนำให้สู้ตาย!!! ที่นี่แล้วกลับไปลดน้ำหนักบ้านเราดีกว่า^^*


 

    


   ้